An yankewa magidanci mai ‘ya’ya 7 hukuncin kisa ta hanyar rataya saboda kisan matarsa mai juna biyu ▷ NAIJA.NG
Mai shari’a, Ntong Festus Ntong, na babbar kotun jihar Akwa Ibom dake zamanta a karamar hukumar Ikot Ekpene ta yanke hukunci a kan shari’ar wani magidanci da aka gurfanar bisa zarginsa da kisan matarsa mai dauke da juna biyu, shekaru hudu da suka wuce.
Kotun ta yankewa magidancin mai ‘ya’ya 7, Friday John Uko, hukuncin kisa ta hanyar rataya bayan gamsuwa da tuhumar da ake yi masa na zargin kisan matarsa Patience.
Alkali Ntong ya umar a rataye Mista Uko, dan asalin karamar hukumar Ikot Ossom ta jihar Akwa Ibom, har sai ya mutu, a matsayin hukuncin laifin day a aikta tun watan Agusta na shekarar 2014.
Kotun ta yarda cewar Mista Uko ya bugi matarsa da kafa a ciki, yayin da take dauke da juna biyu a karo na takwas bayan aurensu, lamarin day a jawo mata ballewar jini da ya zama silar mutuwar ta.
Tun farko, dan sanda mai gabatar da kara ya shaidawa kotun cewar takaddama ta barke tsakanin Uko da marigayiya Patience bayan ta dauki kudi, N1,000, a aljihun rigarsa domin dafa abincin da zasu ci a gidan.
DUBA WANNAN: Sunaye da laifuka: Hukumar 'yan sanda tayi babban kamun 'yan ta'adda da batagari a Katsina
Da yake yanke hukunci a jiya juma’a, Alkali Ntong, ya bayyana fushinsa yadda Mista Uko ya kasha matarsa mai juna biyu, da ya kamata yake lallabawa, a kan N1,000.
Alkali Ntong ya kara da cewa, “shari’ar ba wata mai sarkakiya ko daure kai ba ce tunda shi Mista Uko ya furta da bakinsa cewar shine ya jawo mutuwar matarsa saboda sabanin day a shiga tsakaninsu a kan N1,000.”
Hausa News Mata Da Miji Matsalolin Mata A Gidan Aure Abun Bakin Ciki Kiwon Lafiya
Yomi casual Adekunle Gold and Simi Korede Bello biography Ankara skirt and blouse Airtel data plans